Ειρήνη Αγαπηδάκη

Η Ειρήνη Αγαπηδάκη είναι Ελληνίδα πολιτικός, η οποία διατελεί αναπληρώτρια υπουργός υγείας, και ψυχολόγος. Το 2019 ορίστηκε ειδική γραμματέας προστασίας ασυνόδευτων ανηλίκων και το 2021 γενική γραμματέας Δημόσιας Υγείας. Στις βουλευτικές εκλογές του 2023 ήταν επικεφαλής του ψηφοδελτίου επικρατείας της Νέας Δημοκρατίας.

Η Ειρήνη Αγαπηδάκη σπούδασε ψυχολογία και ακολούθως απέκτησε μεταπτυχιακό στην Προαγωγή και Αγωγή Υγείας και διδακτορικό επί της Ψυχολογίας της Υγείας από την Ιατρική Σχολή του Πανεπιστημίου Αθηνών. Συμμετείχε σε πολλά προγράμματα για την προαγωγή της ψυχικής υγείας και της δημόσιας υγείας και ήταν συνεργάτης του Εργαστηρίου Υγιεινής, Επιδημιολογίας και Ιατρικής Στατιστικής της Ιατρικής Σχολής Αθηνών. Διατέλεσε επίσης Λέκτορας Δημόσιας Υγείας στην Ιατρική Σχολή του Ευρωπαϊκού Πανεπιστημίου Κύπρου.

Το 2019 ανέλαβε τη θέση της Ειδικής Γραμματέως Προστασίας Ασυνόδευτων Ανηλίκων στο υπουργείο Μετανάστευσης και Ασύλου. Το 2021 ανέλαβε τη θέση της γενικής γραμματέας Δημόσιας Υγείας, αναλαμβάνοντας την οργάνωση των εξετάσεων που πραγματοποιούνται μέσω του ΕΟΠΥΥ, όπως τα προγράμματα «Σπύρος Δοξιάδης» και «Φώφη Γεννηματά» και το ψηφιακό παιδικό βιβλιάριο. Ορίστηκε επικεφαλής του ψηφοδελτίου επικρατείας της Νέας Δημοκρατίας για τις βουλευτικές εκλογές του 2023 από τον πρωθυπουργό Κυριάκο Μητσοτάκη. Μετά τις εκλογές ορίστηκε αναπληρώτρια υπουργός υγείας και ορκίστηκε στις 4 Ιουλίου 2023.

Παραπομπές 

Έλληνες αναπληρωτές υπουργοί Υγείας‎
Έλληνες βουλευτές επικρατείας
Βουλευτές εκλεγμένοι με τη Νέα Δημοκρατία
Έλληνες Γενικοί Γραμματείς Υγείας